open-index/open-wikipedia-markdown huggingface dataset:
Petshop of Horrors

**Petshop of Horrors** on Matsuri Akinon luoma kauhumanga- ja anime-sarja. Se on ensimmäisen kerran julkaistu Japanissa vuonna 1996. Amerikkalainen kustannusyhtiö Tokyopop julkaisi sen myöhemmin englanniksi kesäkuussa 2003, ja Pauna Media Group alkoi suomentaa sitä vuonna 2008. 

## Juoni
Chinatownissa, Yhdysvalloissa, on pieni eläinliike. Sitä vetää salaperäinen kauppias Kreivi D. Hän myy ihmisille unelmia, salaperäisiä taruolentoja asiakkaiden tarpeiden ja haaveiden mukaan. Saadakseen tällaisen 'lemmikin', on allekirjoitettava sopimus, jossa on 3 ehtoa. Jos nämä ehdot rikotaan, liike ei ole vastuussa tapahtuneista. Yhden asiakkaan kuoltua salaperäisesti jättäen jälkeensä kuolleen liskon, etsivä Orcot alkaa tutkia Kreivi D:n osallisuutta asiaan. Hän uskoo vakaasti että kuolleella liskolla, kuolemalla ja kauppiaalla on selvä yhteys. Hän jää jollain tavoin epäilemään Kreivi D:tä kaikesta hämärästä, vaikkakin on samalla kiehtoutunut Kreivi D:stä jota vastaan hän ei pysty todistamaan. Kreivi D on yksi suuri mysteeri jonka menneisyyttä selvitetään hyvin hitaasti. Ainoa heti alusta havaittavissa oleva luonteenpiirre on D:n kyltymätön makeanhimo. Jokaisen osan aikana ilmenee uusia taruolentoja ja toistaan traagisempia kuolemia ja kohtaloita. 

## Hahmoja
* Kreivi D
* Konstaapeli Leon Orcot
* Chris Orcot

Sekä lisäksi paljon sivuhahmoja.

## Osat
Sarjaa on julkaistu kaikkiaan 13 osaa.
# Unelma
# Epätoivo
# Tytär
# Kolmetoista
# Lohikäärme
# Arpa
# Herkku
# Tuho
# Timantti
# Halu
# Jälkiruoka
# Paholainen
# Digitaalinen
# Etsivä ja kukat osa 1
# Musta hevonen
# Etsivä ja kukat osa 2
# Dracula
# Kaksikko
# Armas
# Päivähoito
# Tanssi
Lunenburg

**Lunenburg** on pieni kaupunki Nova Scotiassa, Kanadassa, 90 kilometriä Halifaxista kaakkoon Atlantin rannikolla. Kaupungin asukasluku on noin 2&nbsp;300, mutta se kasvaa huomattavasti aina kesäisin turistien myötä.

Nykyinen Lunenburg oli alkujaan nimeltään Merliguesche, ja siellä asui ranskalaisia 1740-luvun loppuun asti. Britannia asutti sinne protestantteja vuonna  1753. Se sai kaupunkioikeudet vuonna 1888.   

Kaupungissa oli aikoinaan merkittävä merisatama ja siellä sijaitsi laivanrakennusteollisuutta. Kaupunki jäi kuitenkin kasvavan Halifaxin varjoon. Nykyään Lunenburgissa on useita pieniä yrityksiä ja korkeanteknolgian teollisuutta.

Lunenburgin kaupunki valittiin vuonna 1995 Unescon maailmanperintöluetteloon. Se otettiin listalle, jotta varmistettaisiin kaupungin ainutlaatuisen arkkitehtuurin ja kaupunkisuunnittelun säilyminen. Lunenburg on parhaiten säilynyt esimerkki brittiläisestä siirtomaa-asutuksesta Pohjois-Amerikassa.

## Lähteet

## Aiheesta muualla

* Viralliset sivut  
* Virtual Tour  
* Canada World Heritage Sites: Old Town Lunenburg
Kalevi Kalemaa

**Kalevi Kalemaa** (s. 13. elokuuta 1941 Saarijärvi) on suomalainen kirjailija.

Kalemaa aloitti kirjoittajan uransa 1960-luvulla kirjallisuuskriitikkona, ja myöhemmin hän alkoi tehdä myös teatteriarvosteluja sekä kulttuuriohjelmia radioon. Kalemaan esikuva hänen kirjoittaessa raporttikirjaa *Metsien miehet* (1975), oli Sara Lidmanin *Kaivos*.

Kalemaa on kirjoittanut elämäkertateoksia muun muassa Veikko Sinisalosta, Edvin Laineesta, Eino Salmelaisesta, Eetu Salinista, Matti Kurikasta ja Urpo Lahtisesta. Hänen tuotantoonsa kuuluu myös näytelmiä, kuunnelmia, laulutekstejä sekä teatteri- ja järjestöhistoriikkeja. Hän on lisäksi toimittanut useita teoksia; muun muassa kritiikki-, runo- ja kaskukokoelmia. 

## Teokset
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  – 2. uud. p. 2016  
* 
* 
* 
* 
* 
* 
* 

### Toimittanut
* 
* 
* 
* 
* 
* 

## Lähteet

## Aiheesta muualla
* Kalevi Kalemaa, Pirkanmaalaisia nykykirjailijoita. Päivitetty viimeksi 17.9.2007 (Archive.org)
* Kalevi Kalemaa Kirjasampo.fi:ssä
Noriega

**Noriega** on muun muassa seuraavien henkilöiden sukunimi:

* Adela Noriega (s. 1969), meksikolainen näyttelijä
* Eric Noriega, venezuelalainen Tuhkimotarina-sarjassa esiintynyt näyttelijä
* Javier Noriega (s. 1980), espanjalainen uimari
* Manuel Noriega (1934–2017), Panaman sotilasdiktaattori 1983–1989
* Sigifredo Noriega Barceló (s. 1951), meksikolainen katolinen piispa
* Zenón Noriega Agüero (1900–1957), perulainen kenraali, Perun presidentti 1950
Radio 88,2

**Radio 88,2** oli Salossa toimiva kaupallinen paikallisradio, joka perustettiin vuonna 1989. Kanavan omisti Salon Alueradio Oy. Ohjelmat tuotettiin Turun Paikallisradio Oy:n studioilta Turusta, jolle kuului myös Auran Aallot, Auran Aallot Salo ja Zoom FM. Radio kuului Salon lähikunnissa nimensä mukaisesti taajuudella 88,2 MHz ja sen lähetin sijaitsi Salon Tupurin mastossa. Lähetysteho on 1 kW. Aseman toimilupaa päätettiin vuonna 2006 jatkaa aina vuoteen 2011 asti.  Vuoteen 1996 asti Radio 88,2 tunnettiin nimellä Radio Suomen Salo.

14. huhtikuuta 2009 taajuudella 88,2 MHz jatkoi Radio Melodia.

11. heinäkuuta 2016 Radio Melodia 88,2:lla aloitti Helmiradio Salo. Helmiradion laajeneminen lopetti Radio Melodia 88,2:n toiminnan.

1.1.2020 Helmiradio Salon taajuudelta aloitti Bauer Media (Suomi) ja Mediatakojat Oy:n tuottama Kasari (radiokanava). 

## Lähteet
Rikoslaki

**Rikoslaki** voi tarkoittaa seuraavia:

* Suomen rikoslaki
* Rikoslaki, suomalainen punk-yhtye
* *[[Rikoslaki (albumi)|Rikoslaki]]*, punk-yhtye Rikoslain albumi

## Katso myös
* Rikoskaari, Ruotsin rikoslaki
Homo sapiens (albumi)

__NOTOC__
**Homo sapiens** on YUP-yhtyeen neljäs albumi. Se äänitettiin elokuussa 1994 ja julkaistiin saman vuoden marraskuussa.

Albumin korkein listasijoitus Suomen albumilistalla oli 23.

## Kappaleet
#
#
#
#
#
#
#
#
#
#

## Kokoonpano
* Jarkko Martikainen
* Valtteri Tynkkynen
* Jussi Hyyrynen
* Janne Mannonen
* Petri Tiainen

+

* Tero Kling, huilu

### Tuotanto
* Risto Närhi – äänittäjä
* Juha Heininen – miksaaja
* Mats Huldén – tuottaja, miksaaja
* Pedro Hietanen – vastaava tuottaja
* Ville Pirinen – kannet

## Lähteet
Yövieraat (albumi)

__NOTOC__
**Yövieraat** on YUP-yhtyeen viides albumi. Albumia äänitettiin tammi- ja helmikuussa 1996, miksattiin helmi- ja maaliskuussa ja julkaistiin toukokuussa.

Parhaimmillaan albumi sijoittui Suomen albumilistan sijalle 24.

## Kappaleet
#
#
#
#
#
#
#
#
#
#
#

## Kokoonpano

### Yhtye
* Jarkko Martikainen
* Valtteri Tynkkynen
* Jussi Hyyrynen
* Janne Mannonen
* Petri Tiainen

### Tuotanto
* Risto Närhi – äänitys
* Juha Heininen – miksaus
* Mats Huldén – tuotanto
* Esko Männikkö – etukannen valokuva

### Vierailijat
* Mari Rantasila – laulu
* Kirsi Laamanen – taustalaulu
* Minna Haatainen – taustalaulu
* Janne Sipinen – taustalaulu
* Esko Eirilä – viulu
* Matti Ekman – haitari
* Riku Kettunen – banjo
* Leo-Pekka Lyytikäinen – pasuuna

## Lähteet
Normaalien maihinnousu

**Normaalien maihinnousu** on YUP-yhtyeen seitsemäs albumi, joka julkaistiin lokakuussa 1999. Albumin studiotyö ajoittui aikavälille huhtikuu-syyskuu 1999. Normaalien maihinnousun myötä yhtye saavutti ensimmäisen ykköstilansa Suomen virallisella albumilistalla.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Jarkko Martikainen – laulu, kitara
* Jussi Hyyrynen – kitara
* Valtteri Tynkkynen – basso, taustalaulu
* Janne Mannonen – rummut, taustalaulu
* Petri Tiainen – koskettimet

### Vierailevat muusikot
* Antti Heerman – viulu
* Jarmo Hovi – lyömäsoittimet, taputus
* Janne Kettunen – tuuba, pasuuna
* Ari Laaksonen – taustalaulu, taputus
* Riku Mattila – tamburiini, taputus, Roland
* Juha Nuoranne – sello
* Jari Perä – lisäkoskettimet ("Pohjaton säkki")
* Jari Saastamoinen – taustalaulu
* Torsti Spoof – taustalaulu
* Jone Takamäki – saksofoni
* Erja Tynkkynen – huilu

### Tuotanto
* Jari Saastamoinen – äänittäjä, miksaaja (kappaleet 6, 8–12)
* Riku Mattila – tuotanto ja miksaus (kappaleet 1–5, 7)
* Pauli Saastamoinen – masteroija (Finnvox G, 9. syyskuuta 1999)
* Dick Lindberg – yhtyekuvat
* Jussi Salakka – kansien asu

## Arvostelut
* Soundi: 

## Lähteet

## Kirjallisuutta
* 

## Aiheesta muualla
*
*
*
Nintendo Research & Development 2

**Nintendo Research and Development 2** (R&D2) oli tiimi Nintendon sisällä joka kehitti videopelejä ja oheislaitteita. Ensimmäisellä vuosikymmenellään R&D2 ei kuitenkaan kehittänyt yhtään peliä.

Masayuki Uemura, joka aiemmin työskenteli Sharp Electronicsille, johtama ryhmä kehitti Sharpin valokennoteknologiaa hyödyntävän *Nintendo Beam Guns* -pelin, joka myi yli miljoona kappaletta. 

Kazuhiko Taniguchi otti Uemuran paikan vuonna 2004. R&D2 sulautettiin myöhemmin Nintendon EAD-jaostoon.

## Kehitetyt pelit
### [[Satellaview|BS-X: Satellaview (Super Famicom)]]
* *[[BS Sutte Hakkun]]*

### [[Nintendo Entertainment System]]
**[[NES Open Tournament Golf]]*

### [[Super Nintendo Entertainment System]]
***
**[[Sutte Hakkun]]*
**[[Sutte Hakkun Event Version]]*

### [[Game Boy Color]]
**[[Kirby's Tilt 'n' Tumble]]*
**[[Super Mario Bros. Deluxe]]*

### [[Game Boy Advance]]
**[[Super Mario Advance]]*
**[[Super Mario Advance 2: Super Mario World]]*
**[[Super Mario Advance 3: Yoshi's Island]]*
**[[Super Mario Advance 4: Super Mario Bros. 3]]*
**[[The Legend of Zelda: A Link to the Past|The Legend of Zelda: A Link to the Past the Four Swords]]*

### [[Nintendo DS]]
**[[Jam With The Band]]*

## Aiheesta muualla
*IGN:n lista R&D2:lle
Not Another Teen Movie

**Not Another Teen Movie** on Joel Gallenin ohjaama teinielokuvia parodioiva komedia vuodelta 2001.

## Hahmot
Elokuvassa on useita kliseisiä hahmoja:
* Jake Wyler (Chris Evans), suosittu poika.
* Janey Briggs (Chyler Leigh), ruma tyttö, josta muotoutuu elokuvan aikana kaunis. Parodioi Rachael Leigh Cookin hahmoa elokuvassa *[[Sinussa on se jokin]]* sekä näyttelijä Jason Biggsin nimeä.
* Austin (Eric Christian Olsen). Parodioi Paul Walkerin hahmoa *Sinussa on se jokin* -elokuvassa.
* Ricky Lippman (Eric Jungmann), Janeyn paras ystävä, joka on ihastunut tähän. Parodioi Jon Cryerin hahmoa *[[Duckie in Pretty in Pink]]* -elokuvassa.
* Malik (Deon Richmond), musta tyyppi.
* Priscilla (Jaime Pressly), Jake Wylerin entinen tyttöystävä, huorahtava cheerleader.
* Catherine Wyler (Mia Kirshner), koulun ilkein tyttö, joka haluaa harrastaa seksiä veljensä, Jaken, kanssa. Perustuu Sarah Michelle Gellarin hahmoon elokuvassa *[[Julmia aikeita]]*.
* Areola (Cerina Vincent), alasti esiintyvä vaihto-oppilas. Perustuu Nadiaan *[[American Pie (elokuva)|American Pie]]* -elokuvassa.
* Les (Riley Smith), komea nörtti. Parodioi Wes Bentleyn hahmoa *[[American Beauty]]ssa*.
* Amanda Becker (Lacey Chabert), unelmatyttö. Parodioi Jennifer Love Hewittin hahmoa *[[Can't Hardly Wait]]* -elokuvasta.
* Mitch Briggs (Cody McMains), epätoivoinen neitsyt. Viittaa Kevin Meyersin hahmoon *American Piessa*.
* Ox (Sam Huntington), tunteellinen poika. Parodioi Chris Kleinin hahmoa *American Piessa*.
* Bruce (Samm Levine), wannabe aasialainen. Parodioi Seth Greenin hahmoa *Can't Hardly Wait* -elokuvassa.
* Reggie Ray (Ron Lester), lihava, tyhmä jalkapalloilija. Parodioi itse esittämäänsä hahmoa elokuvasta *[[Varsity Blues]]*.
* The Coach (Ed Lauter), aggressiivinen valmentaja.

### Cameot
* Melissa Joan Hart
* Paul Gleason
* Sean Patrick Thomas
* Lyman Ward
* Molly Ringwald
* China Shavers
* Mr. T
Lisäksi Good Charlotte esiintyy koulun juhlissa.
Edred

**Edred** (*Eadred*, s. noin 923 - k. 23. marraskuuta 955) oli Englannin kuningas vuodesta 946 kuolemaansa saakka. Hän oli Edvard Vanhemman poika tämän avioliitosta Edgivan, Kentin ealdormanin Sigehelmin tyttären kanssa. Hän seurasi valtaistuimelle veljeään kuningas Edmund I:stä. Kuten molemmat isoveljensä, Edred saavutti voittoja taisteluissa viikinkejä vastaan.

Edredin sanotaan olleen voimakkaasti uskovainen mies, jolla oli hyvin huono terveys (hän hädin tuskin pystyi syömään). Hän kuoli Fromessa, Somersetissa ja haudattiin Winchesteriin. Häntä seurasi kuninkaana veljenpoika kuningas Edwy.

## Lähteet

## Aiheesta muualla
* Edred brittimonarkian virallisilla kotisivuilla
Nintendo Integrated Research & Development

**Nintendo Intergrated Research and Development** (lyhenne **IRD**, aiempi nimi  **Nintendo Research & Development 3**) on Nintendon sisäinen kehitysyksikkö, jonka toimitusjohtajana on toiminut Genyo Takeda sitten sen perustamisen 1981. Vaikka yksikkö on pieni, se on tärkeä Nintendolle kehittäen lähinnä laitteistoa ja joitakin videopelejä . Kehitettyyn laitteistoon lukeutuu muun muassa patteritallennus Nintendo Entertainment Systemin peleille, sekä yhteistyötä monen konsolin kehityksessä. 

Vuonna 2017 Takeda siirtyi eläkkeelle ja seuraajaksi nousi Ko Shiota.

## Kehitetyt pelit

**[[Mike Tyson's Punch-Out!!]]*
**[[Startropics]]* 
**[[Punch Out!!#Super Punch-Out!!|Super Punch-Out]]*
**[[Zoda's Revenge: StarTropics II]]*
**[[Punch Out!!|Punch-Out!! (kolikkopeli)]]
**Arm Wrestling (kolikkopeli)
**[[Pro-Wrestling]]* (NES)
**[[NES Play Action Football]]* (NES) 

## Lähteet

## Aiheesta muualla
*Artikkelin Nintendon organisaatiosta  N-Sider.comin sivuilla
Toppatakkeja ja Toledon terästä

**Toppatakkeja ja Toledon terästä** on YUP-yhtyeen vuonna 1994 julkaistu kolmas albumi. Se nousi Suomen virallisen listan sijalle 26.

## Henri Blavatskyn tutkimuksia
Albumin kappaleet koostavat yhtenäisen tarinan, nimeltään Henri Blavatskyn tutkimuksia.
Tarinan päähenkilöt ovat seuraavat:
*Henri Blavatsky, laulava salapoliisi
*Volmar Pätsi, tehtaanjohtaja, kusipää
*Sinfonia Pätsi, kusipään vaimo, haaska

*Maila Pätsi, tytär, idiootti
*Veli-Pekka Pätsi, poika, idiootti
*Solja Pätsi, tehtaanjohtajan sisko

*Jepson, hovimestari, mielenköyhä

*Abro Paukku, kauppias
*Felix, kissa

Levyn kansilehden mukaan "Kaikki levyn tarinoiden henkilöt ovat kirjoittajan kuvittelemia. Kaikki levyn tapahtumat ovat tapahtuneet joskus jollekin."

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Jussi Hyyrynen – kitara, laulu
* Tommi Kärkkäinen – koskettimet, lyömäsoittimet, laulu
* Janne Mannonen – rummut, laulu
* Jarkko Martikainen – laulu, kitara
* Valtteri Tynkkynen – basso, laulu

### Vierailevat muusikot
* Granito-kuoro, johtaa Pentti Tynkkynen – laulu (6)
* Vesa Hyrskykari – saksofoni (9)
* Hanna Kärkkäinen – laulu (3)
* Ari Toikka – lyömäsoittimet (1, 6)
* Tapio Wilska – majoitus, vapaa-ajan ohjaus, laulu (8)

## Lähteet
Tomáš Janků

**Tomáš Janků** (s. 27. joulukuuta 1974 Jablonec nad Nisou, Tšekkoslovakia) on tšekkiläinen korkeushyppääjä.

Vuonna 1998 sisäratojen EM-kilpailuissa Valenciassa Janku sijoittui pronssille. Vuoden päästä sisäratojen MM-kisoissa Janku jäi kuudenneksi tuloksella 2,25. Vuonna 2002 sisäratojen EM-kisoissa sijoitus oli jälleen kuudes. Münchenin EM-kisoissa 2002 Jankun sijoitus oli viides Jaroslav Rybakovin viedessä voiton tuloksella 2,31. Sisäratojen MM-kisoissa 2003 Janku sijoittui kuudenneksi. Göteborgin EM-kisoissa vuonna 2006 Janku pääsi 8 vuoden tauon jälkeen jälleen palkintokorokkeelle sijoittumalla hopealle Andrei Silnovin viedessä kovatasoisen korkeusfinaalin. Hän joutui jättämään kilpailun kesken loukkaantumisen takia hypättyään sitä ennen ennätyksensä 234.

## Arvokisat

## Lähde
*
Kupla (televisiosarja)

**Kupla** (*Soap*) on yhdysvaltalainen tilannekomediasarja, jota tehtiin vuosina 1977–1981. Suomessa MTV aloitti sarjan esitykset 1980. Sarja parodioi perinteisiä saippuaoopperoita ja iltapäiväsarjoja, joten sen tapahtumat saivat hulvattomia ja eriskummallisia käänteitä, joita edustivat esimerkiksi muistinmenetys, ufojen tekemä sieppaus, murha ja kidnappaus. Suomessa tilanne oli sikäli erikoinen, että saippuasarjan lajityyppi oli maassa tuntematon siinä vaiheessa kun sitä parodioiva *Kupla* tuli ohjelmistoon.

*Kuplan* pääosassa on kaksi sisarusta: Jessica Tate (Katherine Helmond) ja Mary Campbell (Cathryn Damon) sekä heidän aviomiehensä Chester Tate (Robert Mandan) ja Burt Campbell (Richard Mulligan). Muita keskeisiä henkilöitä: Burtilla on kaksi poikaa aikaisemmasta avioliitostaan, Peter (Robert Urich) ja Chuck (Jay Johnson). Chuckin oma persoona jää hänen rääväsuisen vatsastapuhujanukkensa, Bobin, varjoon. Marylla on myös kaksi poikaa aikaisemmasta avioliitostaan, homoseksuaali Jodie Dallas (Billy Crystal) sekä vankilakundi Danny Dallas (Ted Wass). Jessicalla ja Chesterilla on kaksi tytärtä Corinne (Diana Canova) ja Eunice (Jennifer Salt). Tateilla on palveluksessaan mainion kyyninen hovimestari Saunders (Roscoe Lee Browne), jota edelsi sarkastinen Benson (Robert Guillaume).

Ohjelma oli kiistelty omana aikanaan, sillä se käsitteli avoimesti homoseksuaalisuutta, impotenssia, eri rotujen välistä avioliittoa, homovanhemmuutta ja pettämistä. Tästä huolimatta tai juuri sen ansiosta se nousi suureen suosioon muun muassa Yhdysvalloissa ja Britanniassa.

Aina *Kupla*-jakson aluksi sarjan kuuluttaja Rod Roddy esitti legendaarisen kysymyksen, johon ei katsojan liene vaikea vastata: ”Oletko hämmentynyt? Et tule olemaan katsottuasi tämän jakson *Kuplasta*.” Lopuksi hän esitti osuvasti samoja kysymyksiä, joita katsojallekin saattoi tulla mieleen jakson aikana, ja totesi: ”näihin kysymyksiin – ja moniin muihin – vastataan seuraavassa *Kuplan* jaksossa”.

Sarjan kirjoittaja Susan Harris kehitti juonikuvion viidelle kaudelle, mutta sarja lopetettiin neljännen kauden loppuun osittain laskevien katsojalukujen ja toisaalta kristillisen oikeiston ("Moral Majority") painostuksesta. Sen vuoksi viimeinen jakso jää moninkertaiseen cliffhangeriin: itsetuhoinen Chester aikoo ampua Dannyn ja Annien löydettyään heidät sängystä, Burt oli hiipimässä kuolettavaan ansaan ja Jessica oli joutunut teloitusryhmän eteen. Sarjan viimeinen kohtaus pysähtyy juuri, kun *tulta*-komento annetaan ja laukaukset kajahtavat. Avoimiin kysymyksiin luvattiin vastata seuraavassa jaksossa.

Robert Guillaumen esittämä palvelija Benson sai oman sarjan *Benson* vuonna 1979.

Suomessa *Kuplan* uusintoja esitettiin viimeksi 2000-luvun alussa Subtv:llä ja sitä edeltäneellä TVTV!-kanavalla. Sarja esitettiin uudestaan myös Yle Teemalla vuosina 2008–2009.

## Lähteet

## Aiheesta muualla
* Sarjan esittely  
*
Billy Crystal

**William Edward ”Billy” Crystal** (s. 14. maaliskuuta 1948 New York) on yhdysvaltalainen näyttelijä, käsikirjoittaja, tuottaja, koomikko ja elokuvaohjaaja. Ensimmäisen kuuluisan roolin hän teki homoseksuaali Jodie Dallasina saippuaoopperaparodiassa *[[Kupla (televisiosarja)|Kupla]]*. Roolihahmo oli ensimmäisiä Amerikan televisiossa nähtyjä homoseksuaaleja.

Sittemmin hän näytteli Rob Reinerin ohjaamassa elokuvassa *[[Hei me rokataan!]]* Yhteistyötä he ovat tehneet myös elokuvissa *[[Prinsessan ryöstö]]* ja *[[Kun Harry tapasi Sallyn...]]*, jossa Crystal näytteli Harryn roolin ja sai Golden Globe -ehdokkuuden.

Koomikon taitojaan hän on näyttänyt ohjelmissa *[[Comic Relief]]* ja *[[Saturday Night Live]]*. Pieniä rooleja hän teki muun muassa televisiosarjoissa *[[Perhe on pahin]]*, *[[Frendit]]* ja *[[Frasier]]*.

Yksi ja ehkä tunnetuin hänen käsikirjoittamistaan ja ohjaamistaan elokuvista on vuonna 1995 ensi-iltansa saanut *[[Hyvästi Pariisi]]* (*Forget Paris*), jossa hän näytteli myös pääosan. Animaatioelokuvissa *[[Monsterit Oy]]* ja *[[Monsterit – yliopisto]]* hän toimi Masi Pallopään äänenä.

Billy Crystal on juontanut Oscar-gaalan yhdeksän kertaa, mikä on toiseksi eniten gaalan historiassa. Crystalin edellä on Bob Hope 19 kerralla.

## Aiheesta muualla

* 
*
Oricon

**Oricon Inc.** (tunnetaan myös nimellä **Oricon Style**, ) on japanilainen, musiikkiin liittyviä palveluita tuottava yritys. Oriconin palveluista tunnetuin on *[[Billboard]]in* listojen tyyppisten, Japanin musiikkimarkkinoita kuvaavien listojen tuottaminen. Nimi Oricon tulee englannin kielen sanoista ”**ori**ginal **con**fidence”.

Oricon tuottaa muun muassa päivittäisiä, viikoittaisia, kuukausittaisia ja vuosittaisia listoja Japanin myydyimmistä CD-, DVD- ja pelijulkaisuista.

## Historia

Vuonna 1967 Sōkō Koike perusti yrityksen nimeltä Original Confidence Inc. Vuonna 1992 yritys muutti nimensä Oriconiksi, ja vuonna 1999 se pilkottiin useiksi tytäryhtiöiksi.

Yhtiön perustajan kuoltua vuonna 2001 yhtiötä ovat johtaneet hänen sukulaisensa.

## Lähteet

* 

## Aiheesta muualla

* Oriconin kotisivut 
* Oricon Style, yrityksen julkaisemien tilastojen sivusto
Edwy

**Edwy** (*Eadwig*, s. 941? – k. 1. lokakuuta 959) oli Englannin kuningas vuodesta 955 kuolemaansa asti. Edmund I:n vanhimpana poikana hänet valittiin seuraamaan setäänsä Edrediä kuninkaana. Hänen lyhyen valtakautensa täyttivät erimielisyydet suvun, alamaisten ja erityisesti kirkon kanssa.

Tuskaantuneina kuninkaan määräyksiin Mercian ja Northumbrian päälliköt (*thegnit*) Canterburyn arkkipiispan Odan (Odon) tukemina kääntyivät kuuliaisiksi Edwyn veljelle Edgarille vuonna 957. Edwy lyötiin Gloucesterissä käydyssä taistelussa, mutta maan vajoamisen sisällissotaan sijaan se päätettiin jakaa kahteen osaan Thamesin toimiessa rajana. Edwyllä säilyi Wessex ja Kent etelässä, Edgar hallitsi pohjoista. 

Elämänsä viimeiset vuodet Edwy hallitsi alueitaan viisaammin ja teki merkittäviä lahjoituksia kirkolle. Hän kuoli kuitenkin 18- tai 19-vuotiaana. Edwyä seurasi kuninkaana hänen veljensä ja kilpailijansa Edgar, joka jälleen yhdisti Englannin kuningaskunnan. Edwy on haudattu Winchesterin katedraaliin.

## Aiheesta muualla

* Edwy brittimonarkian virallisilla kotisivuilla
Richard Mulligan

**Richard Mulligan** (13. marraskuuta 1932 New York, Yhdysvallat – 26. syyskuuta 2000 Los Angeles, Kalifornia) oli yhdysvaltalainen näyttelijä, jonka ura kesti 34 vuotta. Hänen tunnetuin roolinsa on Burt Campbell komediasarjassa *[[Kupla (televisiosarja)|Kupla]]*, josta hän voitti parhaan näyttelijän Emmy-palkinnon.

Mulligan näytteli alkuun myös sarjassa *[[Tyttökullat]]*, jossa hänen roolihahmonsa oli tohtori Harry Weston. Tohtori Westonista päätettiin tehdä oma sarjansa *[[Vihdoinkin yksin]]* (*Empty Nest*). Tästäkin roolista Mulligan sai tunnustukseksi Emmy-palkinnon. Hän näytteli Westonia vielä kolmannessakin sarjassa, jonka nimi *[[Kipusiskot]]*.

Elokuvissa Mulligan näytteli useimmiten sivuosia, mutta merkittävän roolin hän teki elokuvassa *[[S.O.B. – sekoilijan otollinen bisnes]]*. Muita hänen elokuviaan ovat muun muassa *[[Pieni suuri mies]]*, *[[Pitkä, hullunkurinen linjuri]]*, *[[Pokeri Lissu]]* ja *[[Vaaleanpunaisen pantterin jäljillä]]*.

Hänellä on yksi poika, James. Mulligan kuoli 67-vuotiaana syöpään. 

Hänellä on tähti Hollywoodin Walk of Famella.

## Lähteet

## Aiheesta muualla
*
Daemon Tools

**Daemon Tools** on Windowsille suunniteltu ohjelmisto, joka avaa DVD- ja CD-levykuvia virtuaalisiin asemiin. Daemon tools on lyhenne sanoista **D**isk **A**nd **E**xecution **MON**itor **tools**. Ohjelmisto kykenee ohittamaan useimmat kopiosuojausmenetelmät. Vaikka niillä on monia täysin laillisia käyttötapoja, Daemon Toolsin kaltaisia emulaattoreita voidaan käyttää myös tekijänoikeuksia loukkaavasti. Tämän vuoksi jotkin ohjelmistojen, etenkin pelien, valmistajat ovat ryhtyneet toimenpiteisiin Daemon Toolsin toiminnan hankaloittamiseksi. Eräät pelit esimerkiksi tarkistavat, onko ohjelmistoa asennettu tietokoneelle, ja jos on, ne eivät käynnisty. Yleensä kun uusi tällainen suojaus kehitetään, ilmestyy Daemon Toolsista uusi versio joka kiertää sen. Daemon Toolsilla kykenee esimerkiksi avaamaan pelin ilman cd-levyä mikäli pelistä on levykuva fyysisellä kiintolevyllä.

Daemon Tools tukee seuraavia tiedostomuotoja:
*b5t
*b6t
*bwt
*ccd
*cdi
*cue/bin
*img
*iso
*isz
*mds
*mdf
*mdx
*mir
*nrg
*pdi
*ape
*flac

## Aiheesta muualla
*Daemon Tools
*Ohjelman asentaminen ja .ISO-tiedoston avaaminen virtuaaliseksi CD-asemaksi
Columbian piirikunta

**Columbian piirikunta** -nimisiä piirikuntia Yhdysvalloissa ovat:

* Columbian liittopiirikunta (), mihinkään osavaltioon kuulumaton piirikunta, joka käsittää Washingtonin kaupungin
* Columbian piirikunta (), piirikunta Floridassa
* Columbian piirikunta (), piirikunta New Yorkin osavaltiossa
* Columbian piirikunta (), piirikunta Oregonissa
Velho (täsmennyssivu)

**Velho** voi tarkoittaa:

* velho, taikavoimia hallitseva ihminen
* *[[Velho (sarjakuva)|Velho]]*, strippisarjakuva
* velhot, hahmoja teoksessa *Taru sormusten herrasta*
* Velho, sarjakuvahahmo Marvel-universumissa
* *[[Velho (ooppera)|Velho]]*, Ylläksellä 1990-luvulla esitetty oopperatrilogia
* Sukunimenä:
** Osku Velho (1895–1917), suomalainen runoilija ja kääntäjä

## Katso myös
* DNA Welho, pääkaupunkiseudulla laajakaista- ja maksu-tv-palveluja tarjoava yritys
* Valkea velho, *Narnia*-kirjasarjan hahmo
Katherine Helmond

**Katherine Marie Helmond** (5. heinäkuuta 1929 Galveston, Texas, Yhdysvallat – 23. helmikuuta 2019 Los Angeles, Kalifornia, Yhdysvallat) oli yhdysvaltalainen näyttelijä, joka teki uraa niin elokuvissa, teatterissa kuin televisiossakin. Parhaiten hänet tunnetaan roolista komediasarjassa *[[Kupla (televisiosarja)|Kupla]]*, jossa hän näytteli Jessica Tatea.

Myöhemmin Helmond näytteli sarjoissa *[[Who's the Boss?]]* Mona Robinsonia ja *[[Kaikki rakastavat Raymondia]]* Loisia. Kaikista kolmesta roolista hän on ollut ehdolla Emmy-palkinnon saajaksi.

Elokuvien puolella Helmond esiintyi muun muassa *[[Kolmas maailmansota (elokuva)|Kolmannessa maailmansodassa]]*, *[[Brazil – tämän hetken tuolla puolen|Brazilissa]]* ja *[[Beethovenin viides|Beethovenin viidennessä]]*.

Helmond kuoli Alzheimerin taudin aiheuttamiin komplikaatioihin 89-vuotiaana kotonaan Los Angelesissa 23. helmikuuta 2019.

## Lähteet

## Aiheesta muualla

*
Şanlıurfa

**Şanlıurfa**, aiemmin **Urfa** tai **Edessa**, arkikielessä tavallisesti Urfa, on kaupunki Turkin kaakkoisosassa, lähellä Syyrian rajaa. Kaupunki on 1,85 miljoonan asukkaan Şanlıurfan maakunnan hallintokeskus ja sen alue jakautuu kolmen piirikuntatason yksikön alueelle (Eyyübiye, Haliliye ja Karaköprü). Vuonna 2014 kaupungin väkiluvuksi arvioitiin 561&nbsp;465 asukasta, joista valtaosa kurdeja. Kaupunki sijaitsee Anatolian kaakkoisosassa, 80 km Eufrat-joesta.

## Historia
Paikan läheltä on löydetty varhaisen kivikautisen Göbekli Tepen temppeli. Kaupunki tunnettiin aikoinaan Mitannin valtakunnassa hurrien antamalla nimellä Urfa. Kun Seleukos I Nikator perusti kaupungin uudelleen sotilassiirtokuntana vuonna 303 eaa., nimeksi tuli Edessa kreikkalaisen Edessan kaupungin mukaan.

Raamattu käännettiin ensimmäisen kerran kreikasta (Jeesuksen omalle) aramean kielelle vasta Edessassa. Tästä alkoi kristinuskon leviäminen itään aina Kiinaan (ks. idän assyrialainen kirkko, jota myös joskus sanotaan nestoriolaisuudeksi). Edessan nestoriolaiset julistettiin harhaoppisiksi ja vuonna 489 heidät ajettiin pois kaupungista Persiaan.

Edessa oli 1100-luvulla ristiretkeläisten perustaman Edessan kreivikunnan keskus.

Turkkilaisella kaudella kaupungin nimeksi palautettiin taas Urfa. Vuonna 1914 kaupungin 75&nbsp;000 asukkaasta 25&nbsp;000 oli armenialaisia. Armenialaisten kansanmurhan jälkeen heitä ei enää asu kaupungissa merkittävästi.

Vuonna 1984 kaupungin nimeen lisättiin alkuliite 'Şanlı', joka tarkoittaa loistavaa. Tämä arvonimi kaupungille myönnettiin menestyksekkäästä vastarinnasta Turkin itsenäisyyssodassa.

## Myyttejä
Kaupunkia pidetään Abrahamin ja Jobin syntymäkaupunkina.

## Nähtävyyksiä

Tiedosto:Pool Urfa Turkey.jpg|Pyhiä karppeja Sanliurfassa. Legendan mukaan Abraham syntyi tämän moskeijan paikalla
Tiedosto:Mevlid-i Halil Mosque 19.jpg|Kaupunkinäkymää
Tiedosto:Urfa Bazaar.jpg|Basaarikatua

* Profeetta Abrahamin syntymäpaikka
* Urfan linna
* Pyhien karppien altaat; pyhiinvaeltajat tulevat näiden altaiden ääreen keskelle kaunista puistoa heittämään ruokaa kaloille.
* Kaupungin basaarit osmanien ajoilta

## Liikenneyhteydet
Şanlıurfa on yhdistetty Turkin bussien reittiverkostoon. Gaziantepiin ja Diyarbakıriin lähtee useita linja-autoja päivässä. Kaupunkia palvelee Şanlıurfan lentoasema , josta lentoyhtiö Turkish Airlines liikennöi Istanbuliin.

## Lähteet

## Aiheesta muualla

*İl ve İlçe Merkezlerinde 5 Günlük Tahmin: ŞANLIURFA (säätila ja 5 vrk sääennuste Turkin ilmatieteellisen laitoksen mukaan)  (mgm.gov.tr)
Édessa

**Édessa** () on Kreikan kaupunki ja samanniminen kunta (Δήμος Έδεσσας, *Dímos Édessas*), joka sijaitsee Péllan alueyksikössä Keski-Makedonian alueella. Kaupunki on Péllan hallinnollinen keskus. Koko kunnan pinta-ala on 611,212 neliökilometriä ja väkiluku 28&nbsp;814. Varsinaisen Édessan kaupungin väkiluku on 18&nbsp;229 (vuonna 2011).

Édessan suurin luonnonnähtävyys ovat sen vesiputoukset.

## Historia
### Antiikki

Kaupungin paikka on ollut asuttu yhtämittaisesti viimeistään pronssikaudelta lähtien. Sen ensimmäisiä tunnettuja asukkaita olivat brygit, jotka olivat traakialainen heimo, joka tunnettiin Vähässä-Aasiassa nimityksellä fryygialaiset. Myös kaupungin nimen katsotaan olevan fryygialaista alkuperää ja peräisin sanasta *vedy*, ”vesi”. Antiikin ajan Edessa oli alun perin osa Makedonian valtakuntaa. Roomalaisella kaudella kaupunki sijaitsi Via Egnatian varrella.

### Myöhempi historia

Bysanttilaisella keskiajalla kaupungin nimeksi tuli *Bodena* (). Se oli vahvasti linnoitettu ja kuului niihin alueisiin, jotka keisari valloitti bulgaareilta. Tämä nimi on slaavilaista alkuperää ja tulee sekin sanasta *voda*, ”vesi”. Nimestä Bodena juontuu kaupungin myöhempi nimi *Vodená*, joka oli käytössä vuoteen 1923 saakka. Tuolloin nykykaupunki nimettiin antiikin aikaisen kaupungin mukaan nimelle *Édessa*.

Nykyinen Édessan kunta muodostui, kun Édessa ja Vegorítida yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Édessan kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Έδεσσας. Édessan kunnan verkkosivut.
Axel Lille -mitali

**Axel Lille -mitali** on ruotsalaisen kansanpuolueen korkein kunniamerkki. Se on nimetty puolueen perustajan ja ensimmäisen puheenjohtajan Axel Lillen mukaan. Mitali luotiin 1956 ja sitä jaetaan kultaisena, hopeisena ja pronssisena. Ernst von Born on ainoa kultaisen Axel Lille -mitalin saanut henkilö. Hopeisia mitaleja on jaettu 14 ja pronssisia 41. Vuonna 2006 jaettiin viisi pronssista Axel Lille -mitalia.

## Katso myös

* Axel Olof Freudenthal -mitali
* Alma Skog -mitali

## Lähteet
Duty

**Duty** on Ayumi Hamasakin kolmas studioalbumi, joka julkaistiin 27. syyskuuta 2000.

*Duty* nousi Hamasakin ensimmäisen ja toisen albumin tavoin Oriconin albumilistan ensimmäiselle sijalle. *Duty* pysyi listalla 26 viikkoa.

Albumilta on julkaistu singlet ”vogue”, ”Far away”, ”SEASONS”, ”SURREAL” ja ”AUDIENCE”.

## Kappaleet
Kaikki kappaleet sanoittanut Ayumi Hamasaki.

# 
# 
# 
# 
# 
# 
# 
# 
# 
# 
# 
# 

## Tekijätiedot

Kappaleet 1 ja 2 on säveltänyt Ken Harada. Kappaleet 3 ja 7 on säveltänyt Kazuhito Kikuchi (). Kappaleet 4 ja 12 on säveltänyt Yasuhiko Hoshino (). Kappaleet 5 ja 11 on säveltänyt Kunio Tago. Kappaleen 6 ovat säveltäneet Kazuhito Kikuchi ja D・A・I. Kappaleet 8, 9 ja 10 on säveltänyt D・A・I.

Kappaleen 1 on sovittanut Ken Harada. Kappaleen 2 ovat sovittaneet Naoto Suzuki ja Ken Harada. Kappaleen 3 ovat sovittaneet Naoto Suzuki ja Kazuhito Kikuchi. Kappaleet 4, 5, 9 ja 11 on sovittanut Naoto Suzuki. Kappaleet 6, 7 ja 8 on sovittanut HΛL. Kappaleet 10 ja 12 on sovittanut Shingo Kobayashi.

## Lähteet
Cathryn Damon

**Cathryn Damon** (11. syyskuuta 1930 Seattle, Washington – 4. toukokuuta 1987 Los Angeles, Kalifornia) oli yhdysvaltalainen näyttelijä.

Damonin näyttelemä rooli Mary Campbellina tilannekomediassa *[[Kupla (televisiosarja)|Kupla]]* teki hänet tunnetuksi 1970-luvulla. Hän voitti roolistaan Emmy-palkinnon vuonna 1980. Sittemmin hän näytteli suuren roolin myös toisessa sarjassa nimeltään *Webster*.

Pieniä rooleja Damon teki sarjoissa *[[Murhasta tuli totta]]* ja *[[Matlock (televisiosarja)|Matlock]]*. Hän näytteli myös useassa elokuvassa.

Damon kuoli syöpään 57-vuotiaana.

## Lähteet

## Aiheesta muualla
*
Robert Mandan

**Robert Mandan** (2. helmikuuta 1932 Clever, Missouri – 29. huhtikuuta 2018 Los Angeles, Kalifornia) oli yhdysvaltalainen näyttelijä.

Mandan näytteli lukuisissa televisiosarjoissa. Ensimmäisen roolinsa hän teki sarjassa *From These Roots*. Sittemmin hän näytteli suurissa rooleissa ohjelmissa *Search for Tomorrow* ja *[[Kupla (televisiosarja)|Kupla]]*. Pienempiä osia hän teki muun muassa sarjoissa *Vaarallinen tehtävä*, *[[Perhe on pahin]]*, *[[Tyttökullat]]*, *[[Pulmuset (televisiosarja)|Pulmuset]]*, *[[Amyn lailla]]* ja *[[Teho-osasto (televisiosarja)|Teho-osasto]]*.

## Lähteet

## Aiheesta muualla
*
Jeff Vogel

**Jeff Vogel** on Spiderweb Software -yhtiön hallituksen puheenjohtaja ja pääohjelmoija. Spiderweb Software tekee tietokonepelejä Apple Macintosh ja Microsoft Windows -PC-alustoille.

Vogelin ohjelmoimista peleistä suosituimmaksi on noussut Exile-pelisarja. Muita Vogelin ohjelmoimia pelejä ovat Avernum-pelisarja ja Geneforge-pelisarja.

Hän on myös julkaissut kotisivullaan muutamia kirjoja, joista tähän mennessä yksi, The Poo Bomb: True Tales of Parental Terror, on julkaistu kirjan muodossa. Tällä hetkellä hän kirjoittaa kirjaansa The Story About the Toddler.

## Aiheesta muualla
* Spiderweb Softwaren kotisivut
* Jeff Vogelin omat kotisivut
Mononukleoosi

**Mononukleoosi** ( 'yksin' +  'pähkinänsydän'), kansanomaisesti myös **"pusutauti"**, on Epstein–Barrin viruksen aiheuttama tartuntatauti, johon liittyy usein kovaa kurkkukipua. Tauti on tavallisin nuorilla, ja se tarttuu syljen, veren tai kosketuksen välityksellä. 

## Oireet
Pikkulapsilla EBV-infektio saattaa mennä ohi huomaamatta tai aiheuttaa vain lievän kuumetaudin. Vanhemmilla potilailla oireet voivat olla paljon voimakkaammat: korkeaa kuumetta, nielutulehdusta, lihaskipuja, imusolmukkeiden ja pernan suurenemista. Joissain tapauksissa myös maksatulehdusta esiintyy. Joka kuudennella potilaalla tauti alkaa silmäluomien turvotuksella. Joka kymmenennellä potilaalla esiintyy punapilkkuista ihottumaa.

## Patofysiologia
Mononukleoosin aiheuttaa yleensä Epstein–Barrin virus (EBV) ja harvinaisissa tapauksissa sytomegalovirus. EBV tarttuu pääasiassa syljen välityksellä esimerkiksi limakalvokontaktissa, mistä nimitys **"**pusutauti**"**. Taudin itämisaika on 30–50 vuorokautta.

## Diagnosointi
Mononukleoosin varmistamiseksi voidaan tutkia potilaan verenkuva tai tehdä mononukleoosia tunnistava pikatesti. Epäselvissä tapauksissa voidaan määrittää verestä vasta-aineita Epstein–Barrin virukselle. Kurkkukipuisilta mononukleoosipotilailta tutkitaan yleensä myös nieluviljely, koska usein potilaalla on samanaikaisesti streptokokin aiheuttama nielutulehdus eli angiina.

## Hoito
Yleensä mononukleoosi paranee itsestään muutaman viikon kuluessa. Kuumetta saattaa kuitenkin jatkua 1–6 viikkoa. Epstein–Barrin virukseen sopivaa täsmälääkettä ei ole, ja antibiootit eivät virukseen tepsi.

## Epidemiologia
Arvioiden mukaan noin 90–95 prosentilla maailman ihmisistä on Epstein–Barrin viruksen vasta-aineita, jotka ovat syntyneet aikaisemmasta altistumisesta virukselle. Viruksen tarttuminen lapsuudessa voi olla oireeton, joten mononukleoosi on tyypillisesti hygieenisessä ympäristössä kasvaneiden länsimaisten nuorten aikuisten tauti.

## Lähteet

## Aiheesta muualla

* Terveyskirjaston Mononukleoosi-tietoa
Lauluja metsästä

**Lauluja Metsästä** on YUP:n kahdeksas pitkäsoitto. Albumi nousi ilmestyessään edeltäjänsä tavoin albumilistan kärkeen ja on myynyt kultalevyyn oikeuttavan määrän. Levy äänitettiin loppuvuodesta 2000 ja se julkaistiin 30. maaliskuuta 2001. Levy on saanut nimensä Jethro Tullin albumista *[[Songs from the Wood]]*. Levystä julkaistiin tuoreeltaan myös muutamien satojen kappaleiden laajuinen erikoispainos, jossa cd-kotelo oli sijoitettu puisen kotelon sisään.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Arvostelut

## Kokoonpano
* Jarkko Martikainen – laulu, kitara
* Jussi Hyyrynen – kitara
* Valtteri Tynkkynen – basso, taustalaulu
* Janne Mannonen – rummut, taustalaulu
* Petri Tiainen – kosketinsoittimet

### Vierailevat muusikot
* Jarmo Hovi – lyömäsoittimet
* Riku Mattila – kitara
* Antero Perttunen – säkkipillit

### Tuotanto
* Riku Mattila – äänittäjä, miksaaja
* Jari Saastamoinen – äänittäjä
* Pauli Saastamoinen – masteroija
* Jyrki Loukkaanhuhta – kansikuva
* Hanna Wesselius – valokuvat

## Lähteet

## Aiheesta muualla
* 
* Discogs
* Silas, Petri: Lauluja metsästä. *Soundi* 4/2001
Mannerheimin patsas

**Mannerheimin patsas** voi tarkoittaa seuraavia C. G. E. Mannerheimin kunniaksi pystytettyjä patsaita.

* Mannerheimin ratsastajapatsas Helsingissä
* Mannerheimin ratsastajapatsas Lahdessa
* Mannerheimin patsas Mikkelissä
* Mannerheimin patsas Tampereella
* Mannerheimin patsas Seinäjoella
* Mannerheimin rintakuvaveistos Turussa

Lisäksi Vaasan kaupungintalossa on sisätiloissa vuonna 1990 paljastettu kopio Helsingin ratsastajapatsaasta, Sveitsin Montreux'ssä ei-esittävä Mannerheimin muistomerkki vuodelta 1955 ja Mannerheimin syntymäpaikan, Louhisaaren kartanon, pihalla Askaisissa muotokuvamedaljongilla varustettu Mannerheimin muistopaasi vuodelta 1982. Tuusulan Lottamuseon pihalla on Tukiaisen suunnittelema Mannerheimin rintakuva.
Portugalin katolinen yliopisto

**Portugalin katolinen yliopisto** () on yksityinen portugalilainen yliopisto, joka toimii Portugalin hallituksen ja Pyhän istuimen välisellä sopimuksella. Yliopisto toimii neljässä alueellisessa keskuksessa: Lissabon (kampukset Lissabonissa ja Sintrassa), Porto, Braga ja Beiras (kampukset Viseussa ja Figueira da Fozissa). 

Portugalin katolinen yliopisto avattiin 1967. Sen ensimmäinen tiedekunta oli filosofinen tiedekunta Bragassa Pohjois-Portugalissa. Nykyisessä yliopistossa on kahdeksantoista tiedekuntaa.

## Kuvia

Kuva:Braga UC.jpg|Portugalin katolinen yliopisto (Braga)
Kuva:Faculdade de Ciências Económicas e Empresariais.jpg|Portugalin katolinen yliopisto (Lissabon)


## Lähteet

## Aiheesta muualla

* Viralliset sivut
Jakovlev Jak-9

**Jakovlev Jak-9** () (koodinimi: *Frank*) oli vuonna 1942 käyttöönotettu neuvostoliittolainen yksimoottorinen ja yksipaikkainen hävittäjä toisessa maailmansodassa. Konetta valmistettiin lokakuusta 1942 joulukuuhun 1948 useana versiona 16&nbsp;769 kappaletta. Kooltaan pieni, mutta silti hyvin ketterä konetyyppi oli Neuvostoliiton eniten tuottama hävittäjä sodan aikana.

## Kehitys
Aleksandr Jakovlev suunnitteli koneen Jakovlev Jak-7 -hävittäjäkoneen seuraajaksi vuonna 1942. Saman vuoden lokakuussa palveluskäyttöön luovutetut ensimmäiset koneet olivat kevennettyjä muunnoksia Jak-7-koneesta. Yhdysvaltalaisen duralumiinin lisääntyneiden toimitusten myötä koneen varsinainen sarjatuotanto alkoi vuoden 1943 alkupuolella. Tuotantoon saatiin myös koneeseen alun perin suunniteltu kokometallinen siipi, jolloin kone keveni huomattavasti. Koneesta kehitettiin edelleen muun muassa Jak-9D (lisätyllä polttoainekapasiteetilla varustettu versio), Jak-9S (23&nbsp;mm:n Nudelman-Suranov NS-23 -tykillä ja kahdella 20 mm:n Berezin B-20 -tykillä varustettu versio), Jak-9M (tuotantoteknisistä syistä edellisistä yhdistetty versio), Jak-9U (kokonaan uudelleen suunniteltu, 1 650 hv:n Klimov VK-107 -moottorilla varustettu versio) ja vuonna 1946 palveluskäyttöön tullut Jak-9P (kaksi tai kolme 20&nbsp;mm:n tykkiä, kaksi 100&nbsp;kg:n pommia).

## Käyttö
Konetta käyttivät toisen maailmansodan aikana Neuvostoliiton ilmavoimien lisäksi Ranskan (Normandie-Niemen-rykmentti) ja Puolan ilmavoimat. Sodan jälkeen konetta käyttivät Neuvostoliiton lisäksi Albania, Bulgaria, Jugoslavia, Kiina, Pohjois-Korea (Korean sodassa), Puola ja Unkari.

## Tekniset tiedot (Jak-9D)

## Lähteet
* 
* 

### Viitteet

## Aiheesta muualla
Manovo-Gounda St. Floris’n kansallispuisto

**Manovo-Gounda St. Floris’n kansallispuisto** on kansallispuisto Keski-Afrikan tasavallassa. Vuonna 1979 perustettu puisto peittää alleen yli 17&nbsp;000 neliökilometrin laajuisen alueen. Se valittiin vuonna 1988 UNESCOn maailmanperintöluetteloon biologisen monimuotoisuutensa ansiosta. Puistossa elää muun muassa norsuja, gepardeja, leopardeja, thomsoningaselleja ja puhveleita.

Salametsästyksen takia UNESCO on ottanut Manovo-Gounda St. Floris’n kansallispuiston vaarantuneiden maailmanperintökohteiden listalle. Vahvasti aseistetut salametsästäjät ovat joidenkin arvioiden mukaan tappaneet jopa 80 prosenttia puiston villieläimistä, ja vuonna 1997 myös neljä puiston työntekijää sai surmansa salametsästäjien luodeista.

## Lähteet

## Aiheesta muualla
*Manovo-Gounda St. Floris’n kansallispuisto UNESCON sivuilla
Chiloén kirkot

**Chiloén kirkot** ovat kokonaan puusta rakennettuja kirkkoja Chiloén saarella Chilessä. Kirkkoja on yli 150, ja parikymmentä edustavinta kuuluu Unescon maailmanperintöluetteloon. Vanhin säilynyt kirkko on Achaon kylässä, vuodelta 1723. 2000-luvullakin on saarelle noussut uusia puukirkkoja.

Kristinuskoa saarella levittäneet jesuiitat käynnsitivät kirkkojen rakentamisen 1600-luvulla. Kun emämaa Espanja ajoi heidät maasta pois, fransiskaanit jatkoivat ja rikastuttivat kirkonrakennusperinnettä 1700-luvulla. 
Jesuiitat yhdistivät itäisestä Keski-Euroopasta mukanaan tuomansa rakennusideat Chiloén vanhoihin kirvesmiestaitoihin ja muihin kulttuuriperinteisiin. 

Rakennuksiin on valittu kestävintä puuta, kuten lehtikuusta ja sypressiä, mutta myös mäntyä.

Kirkkojen yhteisiä piirteitä on muun muassa holvikattoinen päälaiva sekä puupylväiden ja kaarien  erottamat tasakattoiset sivulaivat. 
Paanuseinät ovat yleisiä kirkoisssa, kuten saaren asuintaloissa. Paanut tekevät talot piparkakkutalomaisiksi. Paanuperinne on tullut sekä Chilen mapuche-intiaaneilta että saksalaisilta muuttajilta.

Ancudin kaupungissa on kirkkojen rakennusperinnettä vaalivan säätiön opastuskeskus. Siellä on useita pienoissamalleja, jotka havainnollistavat holvikaarten rakenteita ja monia yksityiskohtia.
## Lähteet
**Matti Siippainen:* Puukirkkojen saaristo. Chiloén saarimaakunta Chilessä varjelee maailmanperintökirkkojaan.*Kotimaa 49/2023 (8.12.2023)*, s. 18-19.
## Aiheesta muualla

*Chiloén kirkot UNESCOn sivuilla
Sewell

**Sewell** on entinen kaivoskaupunki Chilessä Cerro Negron rinteillä 2 000–2 250 metrin korkeudessa. Kaivosyhtiö Braden Copper perusti kaupungin vuonna 1904 kuparikaivoksen ympärille ja se nimettiin yhtiön ensimmäisen johtajan Barton Sewellin mukaan vuonna 1915. Vuonna 1918 kaupungissa asui 14 000 asukasta.

Useiden vuosien vilkkaan elämän ja maailman suurimman maanalaisen kaivoksen hyödyntämisen jälkeen kaupunki hylättiin 1970-luvulla. Kaivosyhtiö alkoi siirtää asukkaita läheiseen laaksoon vuonna 1977. UNESCO hyväksyi Sewellin maailmanperintöluetteloonsa vuonna 2006.

Sewell tunnetaan portaiden kaupunkina. Siellä ei ole lainkaan teitä, vaan vain juna, joka toi työläiset ja heidän perheensä kaupunkiin.

## Lähteet

## Aiheesta muualla

*Sewell UNESCOn sivuilla
Nirvanan diskografia

Yhdysvaltalaisen entisen vaihtoehtorock-yhtye Nirvanan diskografia käsittää kolme studioalbumia, kaksikymmentäyksi singleä, kolme livealbumia, kaksi EP-levyä ja neljä kokoelmalevyä.

Nirvanan muodostivat vuonna 1987 laulaja-kitaristi Kurt Cobain ja basisti Krist Novoselic, joiden lisäksi yhtyeen rumpalina toimi useita eri muusikkoja. Yhtye julkaisi debyyttialbuminsa, *[[Bleach]]in*, vuonna 1989 levy-yhtiö Sub Popin kautta. Tämän jälkeen Nirvanan viimeinen rumpali, Dave Grohl, liittyi yhtyeeseen. Nirvana sai levytyssopimuksen Geffen Recordsin tytäryhtiöltä DGC Recordsilta, jonka kautta yhtye julkaisi toisen studioalbuminsa *[[Nevermind]]in*. Albumista tuli yksi 1990-luvun myydyimmistä, ja se popularisoi Seattlen grungeliikkeen ja vaihtoehtomusiikin. Myös yhtyeen vuonna 1993 julkaistu kolmas studioalbumi *[[In Utero]]* oli kaupallinen ja arvostelumenestys. Nirvana hajosi Cobainin kuoleman jälkeen vuonna 1994, jonka jälkeen yhtyeeltä on julkaistu postuumisti muutamia julkaisuja. Yhtye on myynyt maailmanlaajuisesti yli 75 miljoonaa albumia.

## Albumit

**Albumit, julkaisut ja EP:t**

## Singlet

## Videot ja kokoelmat

## Musiikkivideot

## Voitot

* 1992, MTV Video Music Awards, Paras vaihtoehtokappale, "Smells Like Teen Spirit"
* 1992, MTV Video Music Awards, Paras uuden artistin video, "Smells Like Teen Spirit"
* 1993, MTV Video Music Awards, Paras vaihtoehtokappale, "In Bloom"
* 1993, Brit Awards, Paras ohjaaja
* 1994, MTV Video Music Awards, Paras vaihtoehtokappale, "Heart-Shaped Box"
* 1994, MTV Video Music Awards, Paras ohjaaja, "Heart-Shaped Box" (Bernadette Disanto)
* 1995, American Music Awards, Paras heavy metal/hard rock -artisti
* 1996, Grammy Awards, Paras vaihtoehtoalbumi, *[[MTV Unplugged in New York]]*
* 2000, Guinnessin ennätysten kirja, Eniten soitettu kappale Euroopassa, "Smells Like Teen Spirit"
* 2000, Guinnessin ennätysten kirja, Paras kuoleman jälkeen julkaistu albumi, *[[MTV Unplugged in New York]]* ja *[[From the Muddy Banks of the Wishkah]]*

## Listasijoitukset

### Albumit

### Singlet

## Lähteet
Vapaa lista

**Vapaa lista** eli **FL** () on liechtensteinilainen puolue, joka ilmoittaa olevansa demokraattinen, sosiaalinen ja ekologinen. Vuoden 2005 maapäivävaaleissa se sai 13 prosenttia äänistä ja 3 edustajaa maapäiville.

Helmikuun 1993 maapäivävaaleissa Vapaa lista nousi ensimmäisenä "kolmantena puolueena" maapäiville Isänmaallisen liiton ja Edistyksellisen kansanpuolueen rinnalle.

## Aiheesta muualla
*Virallinen sivusto
Delirium

**Delirium** (latinan ilmauksesta *de lira ire* ’poiketa suorasta linjasta’) tarkoittaa sekavuustilaa, joka johtuu aivojen vajaatoiminnasta. Sen voivat aiheuttaa erilaiset sairaudet ja elimelliset tekijät, kuten esimerkiksi mielenterveyden häiriö tai liiallinen alkoholin käyttö. Se voi myös aiheutua muista huumeista tai myrkyistä, antikolinergisestä lääkityksestä, hapenpuutteesta, elektrolyyttien epätasapainosta tai unenpuutteesta. Delirium kehittyy yhdestä tunnista yhteen vuorokauteen, ja sen aikana tajunnan taso, tarkkaavaisuus ja huomiokyky ovat heikentyneet.

## Delirium tremens

*Delirium tremens* eli juoppohulluus tarkoittaa tilaa, joka saattaa syntyä lopetettaessa alkoholin käyttö (äkillisesti) pitkäaikaisen käytön jälkeen. Tila syntyy usein 2–4 päivää alkoholinkäytön lopettamisen jälkeen, eli alkoholin aiheuttama kehon myrkytystila (krapula) ja sen mukana tullut tajunnan ja tarkkaavaisuuden hetkellinen heikentymä on jo yleensä loppunut.

Delirium tremensille ovat ominaisia kouristukset ja vapina sekä epämiellyttävät ja pelottavat aistiharhat. Delirium tremens voi johtaa jopa kuolemaan.

## Hoito

Delirium vaatii useimmiten hoitoa sairaalassa, koska deliriumpotilaat ovat usein levottomia ja aggressiivisia. Sairaalassa potilas on jatkuvan tarkkailun alaisena. Usein potilas joudutaan myös eristämään tai sitomaan lepositein, jotta hän ei vahingoittaisi muita potilaita tai itseään. Lääkkeiden käyttö deliriumin hoidossa rajoittuu yleensä sen ahdistavien tai vaarallisten neuropsykiatristen häiriöiden hallintaan. Lyhytaikainen pieniannoksisen haloperidolin käyttö on yksi yleisimmistä deliriumin farmakologisista lähestymistavoista. Todisteet lääkkeiden (mukaan lukien muut antipsykootit ja bentsodiatsepiinit) tehokkuudesta deliriumin hoidossa ovat heikkoja.

## Lähteet

## Aiheesta muualla
* Terveyskirjasto.fi: Sekavuustila (delirium)
For the Sake of Revenge

**For the Sake of Revenge** on Sonata Arctican vuonna 2006 julkaistu livealbumi ja -DVD. Se sisältää Shibuya AX -klubilla Tokiossa, Japanissa 2. helmikuuta 2005 äänitetyn konsertin. DVD-version mukana tulee myös yhtyeen kommenttiraita sekä *The Men of the North in the Land of the Rising Sun* -dokumentti. 

*For the Sake of Revenge*n CD-julkaisu viihtyi Suomen virallisella albumilistalla 11 viikkoa, parhaimmalla sijoituksellaan 25. DVD-julkaisu sen sijaan oli julkaisuviikollaan DVD-listan ensimmäisellä sijalla, pysyen listalla 10 viikkoa. DVD-painos myi kultaa (5 000 kpl).__NOTOC__

## Yhtyeen kokoonpano

* Tony Kakko – laulu
* Henrik Klingenberg – kosketinsoittimet
* Jani Liimatainen – kitara
* Marko Paasikoski – basso
* Tommy Portimo – rummut

## Kappaleet

## Arvostelut
* Imperiumi: 7-/10

## Lähteet

## Aiheesta muualla
* 
*
Pääri

**Pääri** () on Britannian ylhäisaatelin arvonimeä kantava henkilö. Päärinarvot ovat arvojärjestyksessä korkeimmasta alkaen:
*herttua (), 
*markiisi (), 
*jaarli eli kreivi (), 
*varakreivi (, äännetään ) 
*paroni ().

Päärinarvoja on kahdenlaisia, perinnöllisiä, jotka periytyvät yleensä vanhimmalle pojalle ja elinikäisiä, jotka eivät periydy (). Viime vuosikymmeninä uusia perinnöllisiä päärinarvoja on perustettu lähinnä vain kuninkaallisen perheen jäsenille. Nykyisin kaikki uudet elinikäiset päärinarvot ovat paroninarvoja. 

Vuoteen 1999 saakka kaikki päärit olivat myös Yhdistyneen kuningaskunnan ylähuoneen () jäseniä, mutta reformissa tämä oikeus vietiin useimmilta päärinarvonsa perintönä saaneilta. Käytännössä suurin osa pääreistä ei kuitenkaan ollut aikaisemminkaan ottanut paikkaansa ylähuoneessa. Kaikki elinikäisten päärinarvojen kantajat sen sijaan ovat oikeutettuja ylähuoneen jäsenyyteen kunhan täyttävät perusvaatimukset, kuten iän ja kansalaisuuden.

Alempaan aateliin kuuluvat ritarit () ja baronetit () eivät ole päärejä.

## Katso myös
* Britannian aateliset
* Ranskan päärit
* Gentry